section_heading: Vojna karijera
paragraph_text: Arthur von Lindequist rođen je 17. listopada 1855. godine u Wostewitzu (otok Rügen). Lindequist je u vojsku kao kadet stupio 1874. godine, nakon čega je služio u raznim vojnim jedinicama. U kolovozu 1910. dobiva zapovjedništvo nad 1. hannoverskom pješačkom pukovnijom kojom zapovijeda iduće tri godine. U kolovozu 1913. Lindequist je promaknut u general bojnika, te dobiva zapovjedništvo nad 40. pješačkom brigadom na čijem čelu dočekuje i početak Prvog svjetskog rata.